Vulajus
Vulajus (kin. 烏來, pinyin: Wūlái; pe̍h-oē-jī: U-lâi) – vienas iš Sinbėjaus rajonų, esantis šiaurės Taivane. Išsidėstęs netoli sienos su Taipėjumi. Vystomas turizmas, kraštas garsėja karštosiomis versmėmis, aborigenų atajalų kultūra (yra Vulajaus Atajalų muziejus). Tai šiauriausia Taivano aborigenų gyvenama vietovė. Pavadinimas kilo iš atajalų kalbos frazės kilux ulay, reiškiančios „karšta ir nuodinga“.